रमेश दे जंदे गै आंढी-गुआंढी सूरजै दा हाल पुच्छन उठी आए। मते लोक किट्ठे होन तां कोई किश आखदा ते कोई किश। जिन्ने मूंह् उन्नियां गल्लां। इक्क बोल्लेआ, ‘मेरे चाचे दे जागतै ई बी इ’यां गै लग्गी ही तां फलानें क्हीमैं ई दस्सेआ हा, फलाने तेलै दी मालश दस्सी ही। जिन्नां चिर लोक बैठे रेह् उन्नां चिर अपने-अपने तजर्बे गै सनांदे रेह् ते सलाहीं दिंदे रेह्। जिसी कुआलन आए दे हे नुहाड़ी बात घट्ट गै पुच्छी ही। सूरज लेटे दे गै हर कुसै दे मूंहै ई बिटर-बिटर दिक्खा दा हा।